|  |  |  |
| --- | --- | --- |
| A close up of a logo  Description automatically generated | **[Enghraifft o Bolisi Recriwtio Cyn-droseddwyr]** | |
| [Templed] |

Mae [ENW'R MUDIAD] yn ymrwymedig i drin ei staff, darpar staff, gwirfoddolwyr, darpar wirfoddolwyr neu ddefnyddwyr ei wasanaethau yn deg, waeth beth yw eu hil, rhyw, crefydd, cyfeiriadedd rhywiol, cyfrifoldebau dros ddibynyddion, oedran, anabledd corfforol/meddyliol neu gefndir troseddu.

Mae [ENW'R MUDIAD] yn mynd ati’n weithredol i hyrwyddo cyfle cyfartal i bawb â’r gymysgedd gywir o ddoniau, sgiliau a photensial, ac yn croesawu ceisiadau gan amrediad eang o ymgeiswyr, gan gynnwys y rheini â chofnodion troseddol. Rydym yn dewis pob ymgeisydd swydd neu waith gwirfoddol i ddod i gyfweliad ar sail ei sgiliau, cymwysterau, rhinweddau a’i brofiad.

Fel mudiad sy’n asesu addasrwydd ymgeiswyr ar gyfer swyddi sydd wedi’u cynnwys yng Ngorchymyn Deddf Adsefydlu Troseddwyr (ROA) 1974 (Eithriadau) 1975 ac yn defnyddio gwiriadau cofnodion troseddol a gaiff eu prosesu drwy’r Gwasanaeth Datgelu a Gwahardd (DBS), mae ein mudiad yn cydymffurfio’n llwyr â’r Cod Ymarfer ac yn ymrwymo i drin pob ymgeisydd am swydd yn deg.

**Gweithio gyda phlant ac oedolion sy’n agored i niwed**

Byddwn ni’n gofyn i unigolyn am ei \*hanes cofnod troseddol llawn pan ellir gofyn yn gyfreithiol am dystysgrif DBS gyda gwiriad manylach (a fydd hefyd yn cynnwys gwiriad o restr gwahardd y DBS os yw’r gwaith yn weithgaredd a reoleiddir).

Pan ofynnir yn gyfreithiol am dystysgrif DBS (pan fydd y swydd yn un sydd wedi’i chynnwys yng Ngorchymyn Deddf Adsefydlu Troseddwyr (ROA) 1974 (Eithriadau) 1974 (fel y’i diwygiwyd) a, lle’n briodol, Rheoliadau Deddf yr Heddlu (fel y’u diwygiwyd)), gall [ENW'R MUDIAD] ddim ond gofyn i unigolyn am euogfarnau a rhybuddiadau nad ydynt wedi’u \*\*gwarchod (yn unol â hidlo). Ym mhob achos arall, lle na allwn ni ofyn am wiriad manylach y DBS, byddwn ni’n gofyn i ymgeisydd ddatgan unrhyw euogfarnau heb eu disbyddu.

Byddwn ni dim ond yn gofyn am wiriad DBS pan fydd asesiad risg trwyadl wedi dangos bod hyn yn gymesur ac yn berthnasol i’r swydd dan sylw, a phan fydd yr amodau cymhwysedd am wiriad wedi’u bodloni.

Rydym yn ymrwymo i beidio â gwahaniaethu’n annheg yn erbyn unrhyw un yr ydym wedi gofyn iddo gael gwiriad cofnod troseddol ar sail euogfarn neu wybodaeth arall a ddatgelwyd, a bydd y polisi hwn ar gael i holl ymgeiswyr y DBS ar ddechrau’r broses recriwtio. Byddwn ni’n sicrhau bod yr holl ymgeiswyr y gofynnir iddynt gael gwiriad DBS yn ymwybodol o fodolaeth Cod Ymarfer y DBS; bydd copi o hwn ar gael yn ôl y gofyn.

Ar gyfer y swyddi neu rolau hynny lle nodir bod angen gwiriad cofnod troseddol, bydd pob ffurflen gais, hysbyseb a briff recriwtio yn cynnwys datganiad yn nodi y bydd angen i’r ymgeisydd gael gwiriad DBS ar y lefel briodol os bydd swydd yn cael ei chynnig iddo.

Yn y cyfweliad, neu mewn trafodaeth ar wahân, byddwn ni’n sicrhau bod trafodaeth agored ac ystyriol yn cael ei chynnal ar unrhyw droseddau neu faterion eraill a allai fod yn berthnasol i’r swydd. Gallai methu â datgelu gwybodaeth sy’n ymwneud yn uniongyrchol â’r swydd yr ymgeisir amdani olygu y bydd y cynnig o swydd neu gyfle gwirfoddoli yn cael ei dynnu’n ôl.

Rydym dim ond yn gofyn i unigolyn ddarparu manylion euogfarnau a rhybuddiadau y mae gan ein mudiad hawl gyfreithiol i ofyn amdanynt. Rydym yn ymroi i drafod unrhyw fater a ddatgelwyd ar dystysgrif DBS gyda’r unigolyn sy’n gwneud cais am swydd neu rôl wirfoddoli cyn tynnu cynnig amodol o gyflogaeth yn ôl.

Byddwn ni’n sicrhau bod yr holl rai hynny yn ein mudiad sy’n ymwneud â’r broses recriwtio wedi eu hyfforddi’n briodol i nodi ac asesu perthnasedd ac amgylchiadau’r drosedd, ac wedi cael canllawiau a hyfforddiant priodol ar y ddeddfwriaeth berthnasol sy’n ymwneud â chyflogi cyn-droseddwyr, e.e. Deddf Adsefydlu Troseddwyr (ROA) 1974.

**Gwybodaeth ategol**

Y Ddeddf Adsefydlu Troseddwyr (ROA)

\*O dan yr ROA, pan fydd cyfnod penodol o amser wedi mynd heibio (sy’n amrywio yn ôl y ddedfryd neu’r penderfyniad a dderbyniwyd), ystyrir bod rhybuddiadau ac euogfarnau ‘wedi’u disbyddu’. Unwaith y bydd y rhybuddiad neu’r euogfarn wedi’i disbyddu, caiff yr unigolyn ei drin fel rhywun wedi’i adsefydlu o ran y drosedd honno, ac nid oes angen iddo ei datgan at y mwyafrif o ddibenion, er enghraifft, wrth wneud cais am gyflogaeth neu yswiriant.

\*\*Ar 29 Mai 2013, \*\*daeth deddfwriaeth i rym sy’n caniatáu i rybuddiadau ac euogfarnau hen a bychain beidio â chael eu datgelu mwyach:

* Yn ogystal, ni fydd cyflogwyr a mudiadau sy’n cynnwys gwirfoddolwyr yn gallu ystyried rhybuddiadau ac euogfarnau hen a bychain unigolyn mwyach wrth wneud penderfyniadau.
* Bydd pob rhybuddiad ac euogfarn am droseddau treisgar a rhywiol difrifol penodol, a throseddau penodol eraill sy’n berthnasol i swyddi sy’n ymwneud â diogelu plant ac oedolion sy’n agored i niwed, yn parhau i orfod cael eu datgelu. Ynghyd â hyn, bydd pob euogfarn sydd wedi arwain at ddedfryd o garchar, waeth a oedd yn ddedfryd ohiriedig neu beidio, yn gorfod cael ei datgelu o hyd.

Gellir gweld diwygiadau pellach ers y dyddiad hwn yn [Newidiadau i'r Rheolau ar gyfer Gwiriadau DBS](https://wcva.cymru/cy/newidiadau-ir-rheolau-ar-gyfer-gwiriadau-dbs/) ar wefan CGGC. I sicrhau bod canllawiau cyfredol Covid-19 yn cael eu dilyn, gweler [Ganllawiau Gwirio ID y DBS](https://www.gov.uk/government/publications/dbs-identity-checking-guidelines) ar wefan Llywodraeth y DU.

Gallwch chi hefyd gyfeirio ymgeiswyr at y canllawiau a’r meini prawf ar [wefan y DBS (Saesneg yn unig)](https://www.gov.uk/government/organisations/disclosure-and-barring-service) sy’n egluro sut yr hidlir rhybuddiadau ac euogfarnau hen a bychain sydd bellach wedi’u ‘gwarchod’, ac felly, nid yn gorfod cael eu datgan i gyflogwyr. Gellir cael rhagor o gyngor a chanllawiau ar y Ddeddf Adsefydlu Troseddwyr ac Euogfarnau ar [wefan Llywodraeth y DU (Saesneg yn unig).](https://www.gov.uk/government/publications/new-guidance-on-the-rehabilitation-of-offenders-act-1974)

Mae’r wybodaeth a ddarperir yn y daflen hon ar gyfer cyfarwyddyd yn unig. Nid yw’n amnewid am gyngor proffesiynol ac ni allwn dderbyn unrhyw gyfrifoldeb am golled o ganlyniad i unrhyw un sy’n gweithredu neu’n gwrthod gweithredu arno.

**Templed o ddogfen yw hwn, i’w ddiwygio a’i ddefnyddio fel y bo’n briodol.**

**Awgrymwn eich bod yn llunio’r ddogfen gyda’ch logo a’ch brandio eich hun.**

Mae’r wybodaeth a ddarperir yn y daflen hon ar gyfer cyfarwyddyd yn unig. Nid yw’n amnewid am gyngor proffesiynol ac ni allwn dderbyn unrhyw gyfrifoldeb am golled o ganlyniad i unrhyw un sy’n gweithredu neu’n gwrthod gweithredu arno.

**Ymwadiad**



Rhwydwaith o fudiadau cymorth i’r trydydd sector cyfan yng Nghymru yw Cefnogi Trydydd Sector Cymru.

Ceir ynddo’r 19 corff cymorth lleol a rhanbarthol ledled Cymru, y Cynghorau Gwirfoddol Sirol, a’r corff cymorth cenedlaethol, Cyngor Gweithredu Gwirfoddol Cymru (CGGC).

Am ragor o wybodaeth cysylltwch â

https://thirdsectorsupport.wales/cy/cysylltu/